**projektas**

**reg. Nr. T-37**

**2.18.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2015 m. vasario 19 d. sprendimo nr. T1-10 „dėl pasvalio krašto muziejaus nuostatų patvirtinimo“ pakeitimo**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos muziejų įstatymo 7 straipsnio 2 dalimi, Pasvalio krašto muziejaus nuostatų, patvirtintų Pasvalio rajono savivaldybės tarybos 2015 m. vasario 19 d. sprendimu Nr. T1-10 „Dėl Pasvalio krašto muziejaus statuto patvirtinimo“ (su visais aktualiais pakeitimais), 46 punktu Pasvalio rajono savivaldybės taryba nusprendžia:

1. Pakeisti Pasvalio krašto muziejaus nuostatus, patvirtintus Pasvalio rajono savivaldybės tarybos 2015 m. vasario 19 d. sprendimu Nr. T1-10 „Dėl Pasvalio krašto muziejaus nuostatų patvirtinimo“ (su visais aktualiais pakeitimais) (toliau – Nuostatai):

1.1. pakeisti Nuostatų 14.11.4. punktą ir jį išdėstyti taip:

„14.11.4. kaupia statistinę informaciją apie Turizmo informacijos centro lankytojus ir kiekvieną mėnesį pateikia nustatytos formos suvestines Vyriausybės įgaliotai institucijai.“;

1.2. pakeisti Nuostatų 16.2 punktą ir jį išdėstyti taip:

,,16.2. pagalbinį-mokslinį fondą, kurio šifras – PM;“;

1.3. pakeisti Nuostatų 17 punktą ir jį išdėstyti taip:

,,17. Pagrindiniame fonde gali būti išskirtas specialios apskaitos ir apsaugos fondas.“;

1.4. pakeisti Nuostatų 18 punktą ir jį išdėstyti taip:

,,18. Muziejaus rinkiniai kaupiami ir sisteminami šiomis pagrindinėmis kryptimis: archeologija, dailė, etnografija, fotografija, geologija, istorija, numizmatika, raštija, suvenyrai, technika, tekstilė, karyba.“;

1.5. pakeisti Nuostatų 19 punktą ir jį išdėstyti taip:

,,19. Pagrindinio (GEK) ir pagalbinio-mokslinio (PM) muziejaus fondo eksponatai skirstomi į šiuos rinkinius:

19.1. archeologija – A;

19.2. dailė – D;

19.3. etnografija – E;

19.4. fotografija ir foto negatyvai – F;

19.5. geologija – G;

19.6. istorija – I;

19.7. numizmatika – N;

19.8. raštija – R;

19.9. tekstilė – T;

19.10 suvenyrai – S;

19.11. technika – Tch;

19.12. karyba – K ;

19.13. eksponatai priimti ilgalaikiam saugojimui – IS.“;

1.6. pakeisti Nuostatų 21 punktą ir jį išdėstyti taip:

,,21. Iš daiktų, nepriskirtų nei pagrindiniam, nei pagalbiniam fondui gali būti sudarytas pagalbinis-mokslinis archyvas, kurio šifras – PA.“;

1.7. papildyti Nuostatus 23-1 punktu:

,,23-1. Muziejuje yra sudarytas skaitmeninių įrašų archyvas (SA), kuriame kaupiami vaizdo ir garso įrašai.“;

1.8. pakeisti Nuostatų 27.6 punktą ir jį išdėstyti taip:

„27.6. priima į darbą ir atleidžia Muziejaus darbuotojus Lietuvos Respublikos teisės aktų nustatyta tvarka, pasirašo su jais darbo sutartis, tvirtina darbuotojų pareigybių aprašymus, darbuotojų darbų saugos ir sveikatos instrukcijas, skatina, atlieka kitas personalo valdymo funkcijas;“;

1.9. pakeisti Nuostatų 27.13 punktą ir jį išdėstyti taip:

„27.13. atlieka kitas pareigybės aprašyme bei teisės aktuose numatytas funkcijas.“;

1.10. pakeisti Nuostatų 29 punktą ir jį išdėstyti taip:

„29. Kai direktorius atostogauja, serga, yra komandiruotėje ar nėra darbe dėl kitų pateisinamų priežasčių, jį pavaduoja direktoriaus pavaduotojas-vyriausiasis fondų saugotojas.“;

1.11. pakeisti Nuostatų 31 punktą ir jį išdėstyti taip:

,,31. Muziejaus struktūra: Muziejus, adresas P. Avižonio g. 6, LT-39149, Pasvalys; Muziejaus skyrius – Eugenijaus ir Leonardo Matuzevičių memorialinis muziejus, adresas Žalgirio g. 42, Krinčinas, LT-39464, Pasvalio r.“;

1.12. pakeisti Nuostatų 32 punktą ir jį išdėstyti taip:

,,32. Muziejuje veikia Turizmo informacijos centras, atliekantis Lietuvos Respublikos turizmo įstatyme numatytas funkcijas ir Vaizdo studija „Langs“, kurianti laidas kultūros, turizmo ir kitomis aktualiomis temomis.“;

1.13. pakeisti Nuostatų 35.16 punktą ir jį išdėstyti taip“

,,35.16. naudotis Lietuvos Respublikos turizmo įstatymo bei kitais teisiniais dokumentais suteiktomis Turizmo informacijos centro veiklos galimybėmis.“.

2. Įpareigoti Pasvalio krašto muziejaus direktorę Vitutę Povilionienę, atsižvelgiant į pakeitimus, parengti Pasvalio krašto muziejaus nuostatų naują redakciją ir teisės aktų nustatyta tvarka pateikti Juridinių asmenų registrui.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-02-21

Suderinta DVS Nr. RTS-40

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2015 m. vasario 19 d. sprendimo nr. T1-10 „dėl pasvalio krašto muziejaus NUOSTATŲ patvirtinimo“ pakeitimo**

**2020-02-21**

Pasvalys

**1. Problemos esmė.**

Pasvalio krašto muziejaus nuostatai buvo patvirtinti Pasvalio rajono savivaldybės tarybos 2015 m. vasario 19 d. sprendimu Nr. T1-10, paskutinė Nuostatų redakcija patvirtinta Savivaldybės tarybos 2017 m. kovo 31 d. sprendimu Nr. T1-60.

2018 m. birželio 30 d. Lietuvos Respublikos Seimui patvirtinus įstatymu Nr. VIII-1447 naują Lietuvos Respublikos turizmo įstatymo redakciją, pakeitus Lietuvos Respublikos ūkio ministerijos pavadinimą Lietuvos Respublikos ekonomikos ir inovacijų ministerija, panaikinus Valstybinį turizmo departamentą prie Lietuvos Respublikos ūkio ministerijos, reikia pakeisti Pasvalio krašto muziejaus nuostatų 14.11.4, 16.2., 32 ir 35.16 punktus.

Joniškėlio krašto muziejaus ekspozicija eksponuota Joniškėlio bandymų stoties administraciniame pastate, Joniškėlio kaime. Patalpos buvo drėgnos, nepritaikytos eksponatų laikymui. Pelėsių sluoksnis dengė kai kuriuos eksponatus: medinius rakandus, eksponatų odines detales, paveikslus, metaliniai eksponatai pasidengę korozijos sluoksniu. Audiniai, popieriniai eksponatai ir fotografijos prisigėrę drėgmės. Patalpose, išmatavus drėgmę hidrometru, per 30 min. prietaiso parodymai būdavo maksimalūs – 100 procentų (maksimali leistina drėgmė – 65 proc.). Esant didelei drėgmei, genda eksponatai. Kai kurie procesai yra negrįžtami. Vidaus patalpose buvo atlikti remonto darbai, bet sienų dažai atsilupo, byrėjo tinkas, matėsi pelėsio sluoksnis. Ventiliacija buvo labai silpna, neužtikrintas reikiamas oro pasikeitimas. Eksponatų apsaugos reikalavimų irgi nebuvo galima tinkamai užtikrinti, nes Muziejaus patalpomis naudodavosi ir Bandymų stoties darbuotojai bei svečiai. Atsižvelgdami į išvardintus faktus, suderinus su Joniškėlio miesto seniūnu Donatu Diliu ir Joniškėlio Švč. Trejybės parapijos klebonu kun. Vigilijumi Liuima, Joniškėlio krašto muziejaus eksponatus laikinai perkelti į kitas patalpas, adresu Vytauto g. 2, Joniškėlis. Todėl keičiamas Muziejaus nuostatų 31 punktas.

Keičiamas Nuostatų 32 punktas, nes vaizdo studijos „Langs“ filmuota medžiaga nebetransliuojama televizijos eteryje.

Vadovaujantis Lietuvos Respublikos kultūros ministro 2005 m. gruodžio 16 d. įsakymu Nr. ĮV-716 patvirtinta Lietuvos Respublikos valstybinių muziejų rinkinių apsaugos, apskaitos ir saugojimo instrukcijos 134, 135, 136 punktais, keičiami 16.2, 17, 18, 19, 21, 24 punktai.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminologinei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Teisės aktų priimti nereikia.

**6. Sprendimo projekto iniciatoriai.**

Pasvalio krašto muziejaus direktorė Vitutė Povilionienė.

**7. Sprendimo projekto rengimo metu gauti specialistų vertinimai ir išvados.**

Sprendimo projektą apsvarstė Savivaldybės administracijos specialistai. Sprendimo projektas parengtas atsižvelgiant į gautas išvadas ir rekomendacijas.

PRIDEDAMA. Pasvalio krašto muziejaus nuostatų lyginamasis variantas.

Bendrojo skyriaus vyresnioji specialistė Dalia Grigaravičienė